Ազնաւուր գրած է առաւել քան 1000 երգեր՝ «Այս է վերջը», «Մամա», «Իզապէլ», «Երկու Կիթառ», «Սէրէն ետք», «Երիտասարդութիւն» եւ այլն: Անոր երգերու սկաւառակները թողարկուած են միլիոնաւոր օրինակներով, բանաստեղծութիւնները թարգմանուած եւ լոյս տեսած են առանձին գիրքերով: Ան իր երգերու լաւագոյն կատարողն էր: Ազնաւուր երգած է Լուչիանօ Փաւարոթիի, Փլասիտօ Տոմինկոյի, Լայզա Մինելլիի, Միրէյ Մաթէոյի, Փաթրիսիա Քաասի հետ: Դստեր՝ Սեդայի հետ կատարած է Սայաթ Նովայի «Աշխարհումս» երգը: Գրած է նաեւ օփերեթային երաժշտութիւն: